
PRIMĂRIA MUNICIPIULUI TIMISOARA                              
 
SERVICIUL DEZVOLTARE SI INTEGRARE EUROPEANA

SE APROBA,

SC2006-8649/ 08.05.2006






P R I M A R             

       Dr. Ing. GHEORGHE CIUHANDU
REFERAT
privind aprobarea Planului Urbanistic de Detaliu “Reabilitarea Pieţei Iosefin”, 
strada I. Văcărescu, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.

Având în vedere prevederile Certificatului de Urbanism, nr. 2417/02.05.2006;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Reabilitarea Pieţei Iosefin”, strada I. Văcărescu , Timişoara;
Documentaţia este iniţiată de proprietarii terenurilor PRIMĂRIA MUNICIPIULUI TIMIŞOARA şi a fost elaborată de Serviciul Dezvoltare şi Integrare Europeană, nr.01/2006. 

În limitele PUD se întâlnesc următoarele tipuri de proprietate asupra terenului (vezi planşa 05A), respectiv: Proprietatea Statului Român, Proprietatea Municipiului Timişoara, Proprietate privată.
Terenul studiat în cadrul acestei documentaţii este situat în intravilanul municipiului Timişoara, în zona de vest a municipiului Timişoara, în partea sudică a Canalului Bega, în ţesutul urban istoric, numit Zona Iosefin. 
În conformitate cu PUG Timişoara zona studiată este cuprinsă în UTR nr. 49 şi este zonă destinată pentru construcţii cu funcţiuni de instituţii publice şi servicii. Zona studiată este în plină restructurare urbană, fiind evidente reamenajările care au loc în zonă, atât pe B-dul Regele Carol I (fostul bd.Tinereţii) cât şi în zona autogării.
Zona studiată care face obiectul acestei documentaţii, se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Terenul studiat în cadrul PUD e compus din două părţi: str. Iancu Văcărescu cu lăţimea de 37,6m şi lungimea de 230m şi un spaţiu perpendicular pe str. I. Văcărescu de aprox. 4000mp. Terenul cu nr. topo 17040, conform CF nr. 2, este în proprietatea Primăriei Municipiului Timişoara. Terenul cu nr. topo 16971 şi 16972, conform CF 9347, este în proprietatea Statului Român în patrimoniul Primăriei Municipiului Timişoara. Terenul cu nr. topo 16969 şi 16970 este în proprietatea Statului Român în folosinţa Primăriei Municipiului Timişoara. Destinaţia actuală a amplasamentului este aceea de piaţă agro-alimentară.

Zona studiată (incluzând cele două sectoare) este accesibilă din direcţiile N şi S. De la Nord (auto+pietonal) de pe Splaiul T. Vladimirescu şi Splaiul N. Titulescu peste podul Eroilor, important de menţionat fiind prezenţa autogării situată în vecinătatea nordică. La Sud (auto, pietonal şi tramvai) de pe B-dul regele Carol I, pe care în prezent se execută lucrări de reabilitare urbană, incluzând modernizarea infrastructurii tehnice. Acestea vor contribui la fluentizarea circulaţiei rutiere şi pietonale

Prin documentaţia prezentată se propune a fi asanată Piaţa Iosefin prin două operaţiuni:

· Mutarea comerţului agro-alimentar en-gros în altă locaţie, şi anume Piaţa de Gros, păstrând în cadrul pieţei doar comerţul en-detail

· Eliberarea integrală de construcţii a străzii I. Văcărescu, redeschiderea şi anume a circulaţiei rutiere şi amenajarea unei ample parcări supraterane, cu vegetaţie alternantă, ce va deservi atât clienţii cât şi locuitorii zonei.

Terenul destinat Pieţei Iosefin are o suprafaţă totală de: Slot = 3.747 mp.

Suprafaţa PUD este de aprox.: Spud = 82.000 mp.

Funcţiunea principală va fi SERVICII DE INTERES GENERAL.

Suprafaţa de teren studiată va fi zonificată astfel:

- zona construită -  care cuprinde: o hală, zona de comerţ cu amănuntul acoperită; chioşcuri, zonă de reciclare a deşeurilor,

- zona de circulaţii auto şi pietonale,

- zona de spaţii verzi – în parcările de pe str. I. Văcărescu 

Proiectul prevede o hală pentru produse proaspete, compartimentată în trei spaţii pentru comercializarea produselor din carne/peşte, lactate, flori. În total, hala va avea o suprafaţă de până la 675 mp. Zona pentru comerţul cu peşte şi carne (delimitată prin perete despărţitor) va fi proiectată la dimensiuni mai mici, pe baza nevoii mai mici de spaţiu. 

În zona pentru comerţul de produse agroalimentare vor fi instalate mese, majoritatea pentru legume-fructe, doar o mică parte fiind destinate pentru alte produse alimentare, care până acum se regăseau în hală. Sunt prevăzute, de asemenea, 50 de chioşcuri. Zona de mese va fi acoperită. (1.700 mp). 

Vechea hală va fi dărâmată, eliberându-se astfel str. Iancu Văcărescu pentru trafic şi parcări. 

Pe str. I. Văcărescu, cu un prospect stradal de 37,6 m lăţime, circulaţia se va realiza pe 2 benzi de circulaţie de 4m lăţime, sens unic, de o parte şi de alta a zonei mediane. Zona mediană se va compune dintr-o zonă verde de 2 m, adiacent căreia, de o parte şi de alta, sunt locurile de parcare de 2,5 m lăţime. Circulaţia pietonală (trotuar) de 4,80m lăţime, adiacentă clădirilor care delimitează strada, e separată de carosabil prin locuri de parcare de 2,5 m lăţime.

Se vor respecta condiţiile impuse prin avizele eliberate de deţinătorii de reţele şi utilităţi publice.
Documentaţia de urbanism este însoţită de următoarele avize şi acorduri:

Aviz Unic – nr. 794/2006
Aviz Comisia de Circulaţie – nr.TH2006-001552/18.05.2006

Aviz Protecţia Civilă – nr.458/05.05.2006
Aviz Grupul de Pompieri Banat – nr. 826168/12.05.2006
Aviz Sanitar – nr. 260/C/05.05.2006
Aviz de Principiu – nr.317/04.052006
Plan Urbanistic de Detaliu “Reabilitarea Pieţei Iosefin”, strada I.Văcărescu, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

